Държавен вестник, бр. 16, 2023 г., стр. 11

БРОЙ  16	
Д Ъ Р Ж А В Е Н  В Е С Т Н И К 	
СТР.  11  
6. „Техническа и финансова оценка“ е оценка 
по същество на проектните предложения, която 
се извършва в съответствие с критериите и 
методиката за оценка на проектните предло-
жения, определени в документите по чл. 26, 
ал. 1 от ЗУСЕФСУ.
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 2. (1) Конкурсът по чл. 15, ал. 1 се обявява 
в шестмесечен срок от влизането в сила на 
постановлението.
(2) До публикуване на списъка по чл. 15, 
ал. 6 се използва Списъкът на лицата, одобрени 
в проведения Централизиран конкурс за избор 
на външни оценители в процедурите по пре-
доставяне на безвъзмездна финансова помощ 
по реда на чл. 14 от Постановление № 162 на 
Министерския съвет от 2016 г. за определяне 
на детайлни правила за предоставяне на без-
възмездна финансова помощ по програмите, 
финансирани от Европейските структурни и ин-
вестиционни фондове за периода 2014 – 2020 г. 
(ДВ, бр. 53 от 2016 г.).
§ 3. Образецът по чл. 26, ал. 2 се утвърж-
дава в едномесечен срок от влизането в сила 
на постановлението.
§ 4. Проектите на индикативни годиш-
ни работни програми за 2023 г. се изготвят 
съгласно утвърдения образец за програмен 
период 2014 – 2020 г. и се публикуват по реда 
на чл. 26, ал. 3 не по-късно от 15 февруари 
2023 г., а публикуването по чл. 26, ал. 7 е не 
по-късно от 15 април 2023 г.
§ 5. Изпълнението на постановлението се 
възлага на заместник министър-председателя 
по чл. 5, ал. 1, т. 2 от Устройствения правилник 
на Министерския съвет и на неговата адми-
нистрация, заместник министър-председателя 
по социалните политики и министър на труда 
и социалната политика, заместник министър-
председателя по икономическите политики и 
министър на транспорта и съобщенията, замест-
ник министър-председателя по обществения 
ред и сигурност и министър на вътрешните 
работи, министъра на регионалното развитие 
и благоустройството, министъра на околната 
среда и водите, министъра на земеделието, ми-
нистъра на иновациите и растежа, министъра 
на електронното управление, изпълнителния 
директор на Изпълнителна агенция „Програма 
за образование“ и на изпълнителния директор 
на Агенцията за социално подпомагане.
§ 6. Постановлението се приема на основа-
ние чл. 28, ал. 1, т. 1 от Закона за управление 
на средствата от Европейските фондове при 
споделено управление.
§ 7. В § 1 от допълнителната разпоредба на 
Постановление № 189 на Министерския съвет 
от 2016 г. за определяне на национални правила 
за допустимост на разходите по програмите, 
съфинансирани от Европейските структурни 
и инвестиционни фондове, за програмен пе-
риод 2014 – 2020 г. (обн., ДВ, бр. 61 от 2016 г.; 
изм. и доп., бр. 30 и 68 от 2017 г., бр. 2 и 70 от 
2018 г., бр. 93 от 2019 г., бр. 21, 60, 70 и 75 от 
2022 г. и бр. 5 от 2023 г.) в т. 2 думите „или 
разходи, свързани с увеличаване стойността 
на извършените строителни или монтажни 
работи вследствие индексация в резултат на 
инфлация“ и запетаята пред тях се заличават.
§ 8. В чл. 3 от Постановление № 305 на 
Министерския съвет от 2008 г. за създаване на 
Изпълнителна агенция „Одит на средствата от 
Европейския съюз“ (обн., ДВ, бр. 108 от 2008 г.; 
изм. и доп., бр. 5 от  2009 г. и бр. 49 от 2022 г.) 
се правят следните изменения и допълнения:
1. Алинея 2 се изменя така:
„(2) Изпълнителният директор се назнача-
ва от министъра на финансите съгласувано с 
министър-председателя за срок 5 години без 
ограничения в броя преназначавания.“
2. Създават се ал. 3 и 4:
„(3) За изпълнителен директор може да бъде 
назначено лице, което:
1. притежава образователно-квалификаци-
онна степен „магистър“ по специалностите 
от професионално направление „икономика“ 
или професионално направление „право“ с 
придобита правоспособност;
2. притежава сертификат „вътрешен одитор 
в публичния сектор“, издаден от министъра на 
финансите, или притежава валиден междуна-
родно признат сертификат за вътрешен одитор;
3. притежава най-малко десет години стаж 
по специалността си, от които най-малко три 
години на ръководна длъжност, както и най-
малко пет години стаж в областта на вътрешния 
или външния одит.
(4) За изпълнителен директор не може да 
бъде назначавано лице, когато:
1. в рамките на последните 5 години същото 
е заемало ръководна длъжност в рамките на 
управляващ или счетоводен орган по смисъла 
на чл. 9 от Закона за управление на средства-
та от Европейските фондове при споделено 
управление;
2. негов съпруг, лице, с което се намира във 
фактическо съжителство, роднина по права 
линия без ограничения, по съребрена линия до 
четвърта степен включително и по сватовство 
до четвърта степен включително, в рамките 
на последните 5 години е заемало ръководна 
длъжност в рамките на управляващ, счетоводен 
или одитен орган по смисъла на чл. 9 от Закона 
за управление на средствата от Европейските 
фондове при споделено управление.“
§ 9. Постановлението влиза в сила от деня 
на обнародването му в „Държавен вестник“ 
с изключение на § 7, който влиза в сила от  
17 януари 2023 г.
Министър-председател:  
Гълъб Донев 
Главен секретар на Министерския съвет:  
Красимир Божанов
963